На основу члана 33. Закона о буџетском систему Републике Српске ( ”Cлужбени гласник Републике Српскe”, број 121/12, 52/14, 103/15 и 15/16) и члана 38. Статута општине Пале (”Службене новине Града Источно Сарајево’’, бр. 17/17, 18/17 и 9/21), Скупштина општине Пале на сједници одржаној 27. децембра 2021. године, д о н и ј е л а ј е:

## О Д Л У К У

## О УСВАЈАЊУ БУЏЕТА ОПШТИНЕ ПАЛЕ ЗА 2022. ГОДИНУ

I

Скупштина општине Пале усваја буџет општине Пале за 2022. годину у износу од 16.600.000 КМ, заједно са властитим приходима буџетских корисника.

II

Средства из претходнe тачке чине порески приходи у износу од 6.165.000 KM, непорески приходи у износу од 7.016.150 КМ , текући грантови у земљи у износу од 6.000 КМ, трансфери између или унутар јединица власти у износу од 549.750 КМ, примици за нефинансијску имовину у износу од 2.001.000 КМ, примици по основу пореза на додату вриједност у износу од 130.000 КМ, примици по основу депозита и кауција у износу од 250.000 КМ, остали примици из трансакција са другим јединицама власти у износу од 4.100 КМ и неутрошена намјенска средства из ранијег периода у износу од 478.000 КМ.

III

Приходи по изворима и врстама и распоред прихода по основу ближе намјене утврђују се у буџету општине Пале за 2022. годину који је саставни дио ове одлуке.

IV

Буџетска средства општине Пале подијељена су у двије оперативне јединице и то: Оперативна јединица I: Општинска управа и Оперативна јединица II: Остали корисници буџета општине.

V

Планирана средства за оперативну јединицу I: Општинска управа општине износе 13.304.750 КМ, а односе се на следеће потрошачке јединице:

|  |  |
| --- | --- |
| Скупштина општине | 363.700 КМ |
| Општинска управа | 5.044.750 КМ |
| Програм подстицаја развоја | 250.000 КМ |
| Стамбено комунални послови | 976.000 КМ |
| Програм изградње и уређења простора | 4.363.000 КМ |
| Програм употребе накнада по Закону о шумама | 982.000 КМ |
| Остала буџетска потрошња | 1.325.300 КМ |

Планирана средства за оперативну јединицу II: Остали буџетски корисници износе 3.295.250 КМ, а односе се на следеће:

|  |  |
| --- | --- |
| ЈУ „Центар за социјални рад“ | 1.222.550 КМ |
| ЈУ Дјечији центар „Буба мара“ | 1.094.200 КМ |
| ЈУ „Културно-спортски центар“ | 641.750 КМ |
| ЈУ Народна библиотека "Пале“ | 52.950 КМ |
| ЈУ "Туристичка организија општине Пале“ | 283.800 КМ |

VI

Средства буџетске резерве износе 170.000 КМ и чине 1,24 % планираног укупног прихода буџета општине Пале за 2022. годину, што је у складу са чланом 44. Закона о буџетском систему Републике Српске.

VII

Саставни дио ове одлуке је Буџет општине Пале за 2022. годину.

VIII

Ова одлука ступа на снагу осмог дана од дана објављивања у „Службеним новинама града Источно Сарајево“.

Број: 01-022/220 ПРЕДСЈЕДНИК

27.децембар 2021.године Скупштине општине Пале

Дамјан Шкипина